Huis van Lancaster

Die Huis van Lancaster was ’n tak van die Engelse koningshuis van Plantagenêt. Dit was een van die strydende faksies in die 15de-eeuse Rose-oorlog, ’n burgeroorlog om die troon. Drie Engelse konings was van dié huis: Hendrik IV (1399–1413), Hendrik V (1413–1422) en Hendrik VI (1422–1461 en 1470–1471).

Die Huis van Lancaster stam af van Eduard III se derde oorlewende seun, Jan van Gent. Hy het getrou met die erfgenaam van verskeie landgoede, Blanche van Lancaster, en so het Gent die grootste grondeienaar in Engeland geword naas die koning. Richard II het egter ná Gent se dood in 1399 op sy grond beslag gelê. Gent se verbanne seun en erfgenaam, Hendrik (van) Bolingbroke, het later dieselfde jaar na Engeland teruggekeer om sy erfporsie op te eis. Hy het egter eindelik die bewind van die ongewilde Richard omvergewerp en is gekroon as Hendrik IV. So het hy die afstammelinge van Eduard III se tweede seun, Lionel van Antwerpen, omseil wat toe die opponerende Huis van York geword het.

Hendrik IV is in 1413 deur sy seun, Hendrik V, en in 1422 deur sy kleinseun, Hendrik VI, opgevolg.

Hendrik VI was ’n swak koning en het met tye tekens van ’n geestesiekte getoon. Hy is in 1461 deur sy neef Eduard van York gevange geneem en dié het homself verklaar tot Eduard IV, die eerste koning van die Huis van York.

Hendrik het teruggeveg en in 1470 weer aan die bewind gekom, maar sowat ses maande later is hy weer deur Eduard IV van die troon gedwing.

 Monarge van die Huis van Lancaster 
NaamPortretGeboreHuwelikOorledeHendrik IV Bolingbroke30 September1399–1413100px|Henry IV3 April 1366Bolingbroke-kasteelseun van Jan van Gent en Blanche van Lancaster(1) Maria van BohunArundel-kasteel27 Julie 1380sewe kinders
(2) Johanna van NavarreWinchester-kasteel7 Februarie 1403geen kinders20 Maart 1413Westminster-abdyop 46Hendrik V20 Maart1413–1422100px|Henry V16 September 1386 ofBiography of HENRY V – Archontology.org. URL besoek op 28-11-2009Monmouth-kasteelseun van Hendrik IV en Maria van BohunKatharina van ValoisTroyes-katedraal2 Junie 1420een seun31 Augustus 1422Château de Vincennesop 35Hendrik VI(eerste bewind)31 Augustus 1422 – 4 Maart 1461Eduard IV het die bewind toe die eerste keer oorgeneem.(tweede bewind)30 Oktober 1470 – 11 April 1471100px|Henry VI6 Desember 1421Windsor-kasteelseun van Hendrik V en Katharina van ValoisMargaret van AnjouTitchfield-abdy22 April 14451 seun21 Mei 1471Londense Towerop 49 (vermoor)

 Verwysings 
 Hierdie artikel is merendeels vertaal vanaf die Engelse Wikipedia-artikel :en:House of Lancaster

 Eksterne skakels 

 Huis van Lancaster op die Britse monargie se amptelike webtuiste